**Asmenybės ir lyderystės testų paslaugų įsigijimas pagal poreikį, siekiant užtikrinti darbuotojų testavimo procesų galimybes**

Tikslas – užtikrinti kandidatų bei bendrovės darbuotojų vertinimą, potencialo nustatymui, mokymų planavimui ir vadovų ugdymo procesams, naudojant patikimus asmenybės ir lyderystės vertinimo testus.

**TECHNINIAI REIKALAVIMAI TIEKĖJUI**

|  |  |
| --- | --- |
| **Techniniai reikalavimai** | **Teikiama dokumentacija** |
| 1.Tiekėjas turi teikti Asmenybės testus, kurie apima asmenybės bruožų vertinimą (tipas, bruožai, polinkiai, poreikiai, elgsena ir pan.). | *Pateikti testų sąrašą* |
| 2.Tiekėjas turi teikti Lyderystės testus, kurie apima lyderystės kompetencijų, vadovavimo stiliaus ar lyderystės potencialo vertinimą. | *Pateikti testų sąrašą* |
| **3.** Tiekėjas turi pateikti aiškias struktūrizuotas testų rezultatų ataskaitas su vizualizacijomis ir rekomendacijomis. | *Pateikti ataskaitos pavyzdį.* |
| 4. Tiekėjas turi suteikti metodinę pagalbą ar konsultacijas dėl rezultatų interpretavimo. | *Pateikti konsultacijų dėl tekstų interpretavimo formatą* |
| 5. Tiekėjas turi užtikrinti paslaugos suteikimą per kliento pageidaujamą laiką, t.y.   * Atlikto asmenybės testo rezultatų ataskaita turi būti pateikta **ne vėliau kaip per 2 dienas nuo testo atlikimo datos.** * Atlikto lyderystės testo rezultatų ataskaita turi būti pateikta **ne vėliau kaip per 4 dienas nuo testo atlikimo datos**. | *Nurodyti paslaugos suteikimo trukmę nuo paslaugos suteikimo iki rezultatų pateikimo (valandos/dienos).* |
| 6.Tiekėjas turi turėti teisę (licenciją) platinti ir naudoti siūlomus testus. | *Pateikti licenciją patvirtinančius dokumentus.* |
| 7. Testai turi būti plačiai naudojami gamybinių organizacijų darbuotojų vertinimui, atrankai ir ugdymui. | *Pateikti gamybos sektoriaus bendrovių sąrašą, su kuriomis buvo bendradarbiaujama per paskutiniuosius 5 metus* |
| 8. Testai turi būti moksliškai pagrįsti, patikimi. | *Pateikti patvirtinančius dokumentus* |
| 9. Testai turi būti tinkami tiek individualiam, tiek grupiniam vertinimui. | *Patvirtinti/ pateikti patvirtinančius dokumentus.* |